  Майя Бывальцева 2017-тӥ арын тудвулы дасяськон ужъёслы Удмуртия 40 миллион манет висъяз. Со сярысь тодмо луиз шимучыръёсты алонъя но соослэсь бервылзэс утялтонъя ӧрилэн 21-тӥ тулыспалэ ортчем кенешоназ. Со коньдон ярдуръёсты юнматыны, шуръёслэсь ӧръёссэс сузяны, муромытыны но шонертыны, тыметъёсысь ӵыпетъёсты тупатъяны кутӥськоз. «Кылкутонэз валаса, ми тудвулы дасяськыны кылем арын ик кутскимы. Куазез эскерисьёс тудву бадӟым уз луы шуо ке но, лымыё тол но температуралэн шудэмез, озьы ик кылем аръёсты чакланъёс Удмуртиысь кивалтэтэз но шимучыръёсты алонъя но соослэсь бервылзэс утялтонъя ӧриез югдурез ялан чакласа возьыны куро», — вераз кивалтэтлэн тӧроезлэн воштӥсез Рафис Касимов. Кенешонын со пусйиз, сояз яке таяз интывылын тудвулэн кошкемез понна нимысьтыз кылкутон усе муниципалитетъёслэн кивалтӥсьёссы вылэ. Тегъёс: Мерлык Ижкар Удмуртия тудву шимучыръёсъяэлькунри  